11. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 181509/4624 της 19 Φεβρ./23 Μαρτ. 1982 (ΦΕΚ Β΄  125) Χορήγηση άδειας εγκαταστάσεως κτηνοτροφικών μονάδων εντός δημοσίων δασών και δασικών εκτάσεων. Έχοντας υπόψη: 1.Τις διατάξεις της παρ. 1 του άρθρ. 78 του Νόμ. 998/79 «περί προστασίας των δασών και δασικών εν γένει εκτάσεων της Χώρας». 2.Τις διατάξεις της παρ. 5 του άρθρ. 46 του ως άνω νόμου βάσει των οποίων επιτρέπεται η χορήγηση αδείας εγκαταστάσεως εντός δημοσίων δασών και δασικών εκτάσεων από τον οικείο δασάρχη σε ποιμνιοστάσια, πτηνοτροφεία και άλλες συναφείς εγκαταστάσεις. 3.Τις διατάξεις της παρ. 2 του άρθρ. 3 του Π.Δ. 190/81 (ΦΕΚ 54/4.3.81) σύμφωνα με τις οποίες οι ανωτέρω εγκαταστάσεις πρέπει να έχουν πρόχειρο χαρακτήρα. Ως εγκαταστάσεις που έχουν πρόχειρο χαρακτήρα δύνανται να θεωρηθούν οι εξής: α)Ξύλινες κατασκευές που δεν στηρίζονται σε σκελετό και βάση από γκρός-μπετόν και που καλύπτονται από ελενίτ ή λαμαρίνες ή δεμάτια χόρτων και κλάδων. β)Κατασκευές από τσιμεντόλιθους που δεν είναι συναρμολογημένες με κονίαμα, χωρίς βάση γκρόςμπετόν, με κάλυμμα όπως προηγουμένως. γ)Κατασκευές από Ντέξιον με πλευρές και οροφή ξύλινες ή ελενίτ ή και τα δύο. 4.Τις διατάξεις της παρ. β΄ του άρθρ. 2 του ιδίου Π.Δ/τος βάσει των οποίων απαιτείται άδεια λειτουργίας των ανωτέρω εγκαταστάσεων από την αρμοδία Υγειονομική Υπηρεσία του Υπουργείου Κοινωνικών Υπηρεσιών. 5.Τα υπ’ αριθ. ΑΙβ/οίκ.4433/28.5.81, ΑΙβ΄/οικ. ΙΘ551/23.11.81 και ΑΙβ/10771/1.12.81 έγγραφα της Υγειονομικής Υπηρεσίας εκ των οποίων προκύπτει ότι σύμφωνα με την ισχύουσα νομοθεσία της απαιτείται για τις ζωοτεχνικές εγκαταστάσεις μόνιμες κατασκευές εκτός των εγκαταστάσεων ποιμνιοστασίων (προβατοστασίων και αιγοστασίων), αποφασίζουμε: Σελ. 560,16(β) Τεύχος 1260-Σελ. 76 Θα χορηγείται άδεια εγκαταστάσεως σε πρόχειρες κατασκευές εντός δημοσίων δασών και δασικών εκτάσεων, εκτός των εθνικών δρυμών και κάθε μορφής ειδικά προστατευομένων δασών, από τον οικείο Δασάρχη ή Δ/ντή Δασών μόνο για τις περιπτώσεις εγκαταστάσεων ποιμνιοστασίων (προβατοστασίων και αιγοστασίων) τα οποία σύμφωνα με τον Υγειονομικό Κανονισμό μπορούν να λειτουργήσουν σε πρόχειρες εγκαταστάσεις μέχρι τροποποιήσεως και προσαρμογής των σχετικών διατάξεων του Νόμ. 998/79 και του υπ’ αριθ. 190/81 Π.Δ/τος προς τις σχετικές διατάξεις της νομοθεσίας του Υπουργείου Κοινωνικών Υπηρεσιών.

[Source: greek_legal_code_raptarchis | Tokens: 2075]